Παράσιτα (ταινία)

***Παράσιτα*** (κορεατικά: 기생충, μεταγραφή: *Κισένγκτσουνγκ*, μεταγραφή σε λατινικό: *Gisaengchung*) είναι νοτιοκορεατική μαύρη κωμωδία - θρίλερ ταινία του 2019 σε σκηνοθεσία Πονγκ Τσουν-χο. Στην ταινία πρωταγωνιστούν οι Σονγκ Κανγκ-χο, Λι Σουν-κιούν, Τσο Γιο-τζογνκ, Τσόι Γου-σικ και Παρκ Σο-νταμ, και ακολουθεί τα μέλη μιας φτωχής οικογένειας η οποία συνωμοτεί ώστε να προσληφθεί από μία πολύ πλουσιότερη οικογένεια, παριστάνοντας το επαγγελματικό προσωπικό.

Τα *Παράσιτα* πραγματοποίησαν την παγκόσμια πρεμιέρα τους στο φεστιβάλ των Κανών στις 21 Μαΐου 2019, όπου έγιναν η πρώτη κορεατική ταινία που κέρδισε το Χρυσό Φοίνικα και η πρώτη με ομόφωνη ψήφο από τη *[[Η Ζωή της Αντέλ|Ζωή της Αντέλ]]*. Άρχισε να προβάλλεται στη Νότια Κορέα στις 30 Μαΐου 2019 και ακολούθησε η προβολή και στον υπόλοιπο κόσμο τους επόμενους μήνες. Η ταινία έλαβε πολύ καλές κριτικές και κατατάχθηκε ανάμεσα στις καλύτερες ταινίες της δεκαετίας. Η ταινία είχε συνολικά έσοδα 257 εκατομμυρίων δολαρίων παγκοσμίως, τα περισσότερα για ταινία του Μπονγκ Τζουν-χο, από τα οποία τα 74 εκατομμύρια στη Νότια Κορέα, όπου είναι η τρίτη δημοφιλέστερη ταινία όλων των εποχών από άποψη εσόδων.

Στα 92α βραβεία Όσκαρ ήταν υποψήφια για έξι βραβεία, συμπεριλαμβανομένων των Καλύτερη Ταινία, η πρώτη υποψηφιότητα για κορεατική ταινία σε αυτή την κατηγορία, Καλύτερος Σκηνοθέτης, Καλύτερο Πρωτότυπο Σενάριο, Καλύτερος Σχεδιασμός Παραγωγής και Καλύτερη Ξενόγλωσση Ταινία, κερδίζοντας τέσσερα, συμπεριλαμβανομένου του βραβείου Καλύτερης Ταινίας, καθιστώντας την την πρώτη ξενόγλωσση ταινία που κερδίζει το συγκεκριμένο βραβείο, και ο Πονγκ Τσουν-χο έλαβε το όσκαρ σκηνοθεσίας. Στις 77ες Χρυσές Σφαίρες κέρδισε το Βραβείο Καλύτερης Ξενόγλωσσης ταινίας και έλαβε επίσης τέσσερις υποψηφιότητες στα 73α BAFTA.

## Υπόθεση
Η οικογένεια Κιμ, μια οικογένεια ανέργων αναλαμβάνει την καθαριότητα ενός πολυτελούς χώρους μιας εύπορης οικογένειας, της οικογένειας Παρκ. Εκεί, καταλήγει και μπλέκει σε μια σειρά αναπάντεχων γεγονότων.

## Ηθοποιοί και Χαρακτήρες
* Σονγκ Κανγκ-χο στο ρόλο του *Κιμ Κι-τάεκ*
* Λι Σουν-κιούν στο ρόλο του *Παρκ Ντονγκ-ικ*
* Τσόι Γου-σικ στο ρόλο του *Κιμ Κι-γου*
* Τσο Γιο-τζογνκ στο ρόλο της *Τσοί Γιέον-γκύο*
* Παρκ Σο-νταμ στο ρόλο της *Κιμ κι-γιουνγκ*
* Τζανγκ Χιε-τζιν στο ρόλο της *Τσουνγκ-σουκ*
* Λι Γιάνγκ-έουν στο ρόλο της *Γκουνγκ Μουν-γουάνγκ*
* Παρκ Μιουνγκ-χουν στο ρόλο του *Ο Γκεούν-σαέ*
* Γιάνγκ Τζι-σο στο ρόλο της *Παρκ Ντα-χυέ*
* Γιούνγκ Χιεόν-γιαν στο ρόλο του *Παρκ Ντα-σονγκ*
* Παρκ Σέο-τζουν στο ρόλο του *Μιν-χιουκ*

## Βραβεία & Υποψηφιότητες

## Παραπομπές

## Εξωτερικοί σύνδεσμοι
* Επίσημη ιστοσελίδα για Ηνωμένες Πολιτείες και Καναδά 
* Επίσημη ιστοσελίδα για Ηνωμένο Βασίλειο 
* 
* 

Κατηγορία:Ταινίες του 2019
Κατηγορία:Ταινίες με κορεατική γλώσσα
Κατηγορία:Νοτιοκορεατικές ταινίες
Κατηγορία:Μαύρη κωμωδία (ταινίες)
Κατηγορία:Ταινίες σχετικά με δυσλειτουργικές οικογένειες
Κατηγορία:Νικητές Χρυσού Φοίνικα
Κατηγορία:Όσκαρ Καλύτερης Ταινίας
Κατηγορία:Όσκαρ Καλύτερης Ξενόγλωσσης Ταινίας
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Δραματικές κωμικές ταινίες
Κατηγορία:Θρίλερ ταινίες
Κατηγορία:Ταινίες σχετικά με την οικογένεια
Κατηγορία:Ταινίες σε σκηνοθεσία Πονγκ Τσουν-χο
Κατηγορία:Ταινίες γυρισμένες στη Σεούλ
Κατηγορία:Ταινίες παραγωγής CJ Entertainment
Κατηγορία:Ταινίες σε σενάριο Πονγκ Τσουν-χο
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Ταινίες IMAX
Κατηγορία:Χρυσή Σφαίρα Καλύτερης Ξενόγλωσσης Ταινίας